Lubumbašis
Lubumbašis (Lubumbashi) – miestas Kongo Demokratinės Respublikos pietryčiuose, netoli sienos su Zambija. 1,37 mln. gyventojų (2005). Aukštutinės Katangos provincijos centras, aplinkiniuose regionuose išgaunamas kobaltas ir varis. Yra tarptautinis oro uostas. Išvystyta vario liejimo, tekstilės, chemijos pramonė. Yra universitetas, vidurio Afrikos pramoninės raidos tyrimų centras, Afrikos kalbų ir etnografijos centras.